ఆలూరు, కర్నూలు
ఆలూరు , ఆంధ్ర ప్రదేశ్ రాష్ట్రములోని కర్నూలు జిల్లా, ఆలూరు మండలం లోని గ్రామం, ఆ మండలానికి కేంద్రం. పిన్ కోడ్ : 518 395. ఈ గ్రామం ఒక శాసన సభ నియోజక వర్గం. దీని పరిధి లోని మండలాలు ఆలూరు, హాలహర్వి, హొళగుంద, చిప్పగిరి, ఆస్పరి, దేవనకొండ. ఇది 1962 వరకు ద్విసభ్య నియోజక వర్గంగా వుండి 1962 నుంచి శాసన సభ నియోజక వర్గంగా మారింది. ఆంధ్ర రాష్ట్ర అవతరణ వరకు ఇది కర్ణాటక లోని బళ్ళారి జిల్లాలో ఒక ముఖ్య తాలూకాగా వుండింది. గుంతకల్లు, బళ్ళారి నుంచి ఆదోని, మంత్రాలయం, కర్నూలు వెళ్ళవలసి వస్తే ఈ గ్రామం మీదుగా వెళ్ళవలసి వుంటుంది.
ఇది మండల కేంద్రమైన ఆలూరు, కర్నూలు నుండి 0 కి. మీ. దూరం లోను, సమీప పట్టణమైన ఆదోని నుండి 26 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 2900 ఇళ్లతో, 14426 జనాభాతో 2432 హెక్టార్లలో విస్తరించి ఉంది. గ్రామంలో మగవారి సంఖ్య 7209, ఆడవారి సంఖ్య 7217. షెడ్యూల్డ్ కులాల సంఖ్య 2654 కాగా షెడ్యూల్డ్ తెగల సంఖ్య 329. గ్రామం యొక్క జనగణన లొకేషన్ కోడ్ 594164.పిన్ కోడ్: 518395.
కర్నూలు కడప కాలువ
కె సి కెనాల్ లేదా కె సి కాలువగా వ్యవహరించబడే కర్నూలు కడప కాలువ రాయలసీమ లోని ఒక ప్రధాన పంట కాలువ. ఇది ఆంగ్లేయుల కాలములో 1950లో నిర్మితమైనది. కర్నూలు మరియు కడప జిల్లాల గుండా సాగుతూ వేలాది ఎకరాలను సస్యశ్యామలం చేస్తున్న కాలువ. సాగునీటి కే కాకుండా తాగునీటికి కూడా ఇది ప్రధాన వనరు.
ఈ కాలువ 1866 లో బ్రిటీష్ వారి హయాములో మద్రాస్ ఇరిగేషన్ కంపెనీ ద్వారా నిర్మితమైంది. 1882 లో బ్రిటీష్ ప్రభుత్వం ఈకాలువ నిర్మాణాన్ని తమ ఆధీనంలోకి తీసుకుంది. దీనిలో భాగంగా కర్నూలు నగరంలో తుంగభద్ర నదిపై 8.23 మీటర్ల ఆనకట్టు నిర్మించబడింది. 304 కిలోమీటర్ల పొడవునా 84.9 క్యూబిక్ మీటర్ల సామర్థ్యంతో 52.746 హెక్టారుల సాగుభూమికి నీరందించే విధంగా కృష్ణా పరీవాహక ప్రదేశం నుండి పెన్నా పరీవాహక ప్రదేశం వరకు దీని నిర్మాణం సాగింది. కరువు కాటకాలతో అల్లాడిపోతున్న కడప మరియు కర్నూలు రైతాంగానికి ఈ కాలువ నిర్మాణం ఒక వరప్రసాదంగా మారింది.